पाएं अपने शहर की ताज़ा ख़बरें और फ्री ई-पेपरडाउनलोड करें
थोक व्यापारियों को रात 11 से सुबह 4 बजे तक सामानों की लोडिंग अनलोडिंग की छूट दी गई है। कलेक्टर ने इसकी मॉनिटरिंग के आदेश दिए हैं। इसके बाद राजस्व, मंडी, फूड सेफ्टी, नगर निगम सहित अन्य विभागों के कर्मचारियों टीम बना रात 11 बजे के बाद शहर में गश्त करते हैं।
शनिवार रात 11 बजे के बाद अशर्फी देवी हॉस्पिटल के पास बालाजी ट्रेडर्स में कुछ ग्राहक सामान खरीद रहे थे। दुकानदार के पास थोक कारोबार लाइसेंस नहीं था, जिसके बाद प्रशासनिक अफसरों की संयुक्त टीम ने दुकान को सील किया है। एमजी रोड स्थित रवि ट्रेडर्स में भी प्रशासन द्वारा बनाई गई टीम ने कुछ ग्राहकों को कम मात्रा सामान खरीदते हुए पाया। थोक के नाम पर चिल्हर व्यापार करने की बात कहते हुए दुकान सील की गई।
4 दल में अफसर नगरीय निकाय क्षेत्रों में करेेंगे निगरानी
रायगढ़ ब्लॉक के नगरीय निकायों में थोक कारोबारियों दुकानों को खोलने के बाद उसकी मॉनिटरिंग करने के लिए चार टीम बनाई गई है। इसे रायगढ़ एसडीएम ने बनाया है जिसमें रायगढ़ शहर, किरोड़ीमलनगर और पुसौर में देर रात 11 से सुबह 4 बजे तक नायब तहसीलदार, फूड इंस्पेक्टर, फूड सेफ्टी इंस्पेक्टर, मंडी निरीक्षक, नापतौल निरीक्षक इस समय निगरानी करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn